Taraba, Tomáš, poslanec NR SR (2023-06-27):
Ďakujem pekne, dámy a páni, rokujeme o návrhu zákona o tom, aby slovenskí rodičia mali právo zabrániť svojim deťom v kontakte s nejakým sexuálnym obsahom na škole, ktorý nie je schválený v podstate ani v nejakých osnovách a už vonkoncom nemajú kontrolu nad tým, že ako to bude tým deťom podané. Myslím si, že tento návrh zákona je úplne samozrejmosťou, že to treba prijať, pretože vidíme, čo sa na slovenských školách deje, mimovládky zaplavili v podstate ten vyučovací proces, robia si tam učitelia, čo chcú, niektorí si tú samostatnosť škôl vyhodnocujú vlastným spôsobom, ako keby tie deti boli im zverené a oni si s nimi môžu robiť, čo chcú. Ja by som v návrhu toho zákona, samozrejme, v idealistickej podobe išiel úplne ďalej a povedal by som, že takáto forma obsahu absolútne na tie školy nepatrí, to znamená, že by to bolo zakázané od A po Z, my sa tu vôbec nebavíme o tom, že či má byť biologická výchova o tom, že muž je muž, žena je žena, každý má reprodukčné orgány, myslím, že to je jasné úplne každému dieťaťu a chcem uistiť aj kolegov z progresívnych liberálov, že to ľudstvo za tých niekoľko stoviek tisíc rokov nejak prežilo, došli sme až sem a nepotrebovali k tomu žiadnu progresívno-liberálnu sexuálnu výchovu na školách a jednoducho tí ľudia prežili, takže nevidel by som to ako nejakú absolútnu nutnosť, ale to, čo tu predviedli kolegovia zo SaS-ky a pán Gröhling, keď vystúpil, myslím, že sme sa tu museli chytať za hlavu, pretože on si odinterpretoval vystúpenie predkladateľov úplne po svojom. Spomínal tam, že to je nejaký kresťanský pomaly puč na školách, že aby, pričom predkladateľ ani jeden, jedinýkrát nespomenul ani cirkev, ani kresťanstvo, ani nič podobné. Je to návrh zákona, ktorý už nevie byť viac v podstate liberálnejší, ako je v tom zmysle, že každý má svoje právo sa rozhodnúť, že či dieťa pošle, alebo nepošle na určitý, z môjho pohľadu, experimentálny druh výchovy. Ja viem, že medzi ľuďmi sú z rôzneho vierovyznania, rôznych názorov, sú ľudia, ktorí tvrdia, že zem je plochá, stále takých je dosť. Na konci dňa aj na Facebooku nájdete separátnu skupinu k tomu a rovnako existuje aj druhá skupina, takto nevedecky rozmýšľajúcich ľudí, ktorí tvrdia napríklad, že existuje 17 alebo 70 pohlaví, proste to je jedna paveda, ktorá každé aj malé dieťa vie, že sa nezakladá na pravde, ale ja nebránim nikomu, nebránim pani Cigánikovej, nebránim nikomu tejto pavede veriť. Ale myslím si, že je povinnosťou nás ako zákonodarcov, zabrániť tomu, aby takáto forma pavedy sa pretláčala do škôl a boli nútené naše deti vôbec s týmto prísť do kontaktov a zamýšľať sa nad tým. Druhá vec, ktorá je úplne poburujúca, keď si pozrieme ako, aká forma kníh sa dostáva do škôl, videli sme aj pán predkladateľ to, to ukázal, dajú si nálepku, že to sú učebnice, pričom učebnice to nie sú. Na to, aby niečo bola učebnica, to musí byť schválené. Nosia si tam kadejaké ilustračné pomôcky, ktoré sú v podstate zaplnené týmto homosexuálnym odkazom, ukazujú sa tam homosexuálne akty deťom a myslím, že je úplne normálne, že každý príčetný rodič by mal mať právo povedať, že on s tým nesúhlasí a jeho dieťa sa niečoho takého zúčastňovať nebude. Opäť ak existujú progresívni liberáli, ktorí to doma svojim deťom ukazovať chcú, aj keď ja si myslím, že je to ničenie ich identity, tak nech si to robia, ale nech to nerobia na deťoch ako pokusných králikoch, ktoré im nikto nezveril. Takže to je druhý dôvod, prečo je potrebné tento zákon prijať, pretože chráni integritu detí, chráni to čo je najprirodzenejšie, že každé dieťa vie, že sa narodil ako chlapec alebo ako dievča a nikto nemá právo mu túto základnú volbickú identitu nabúravať. Tretia vec, myslím si, že je úplne jasné, že do normálnej spoločnosti patrí určitá výhrada vo svedomí, to znamená, že prinajmenšom v tejto oblasti by sa to malo rešpektovať aj vo vzťahu ku učiteľom, nikto by nemal byť nútený, aby vôbec niečo takéto musel na školách vyučovať alebo oboznamovať našich žiakov s tým, a preto ja odmietam to, čo tu už niekoľkokrát zaznelo, že však, keď sa vám nepáči, zoberte si svoje deti zo štátnych škôl a dajte si ich do cirkevných. Štátne školy sú na to, aby učili každé jedno dieťa byť úspešný v živote, aby ho naučili k faktickým veciam a pán Gröhling tu stále hovoril, že treba aby deti, aby sa im dostala veda, aby sa im dostali fakty, veď práve o tom to je, pretože tento návrh zákona bráni tomu, aby deti boli konfrontované s tým, čo je totálna paveda a genderizmus je obyčajná krátkodobá paveda, ktorá tu je sociálny konštrukt postavený na takom neomarxistickom princípe, ktorý nedosiahli ešte vtedy, ani do dokonalosti, to znamená, rozbiť základnú identitu spoločnosti, ktorá bola, a to je v podstate rodina a rodina ako takýto prvok je potrebné, aby niesla primárnu a základnú zodpovednosť za výchovu svojich detí. Je absurdné, keď sme tu počúvali, že sú vlastne ako iba dve možnosti. To znamená prvá, tvárime sa tu, že buď to bude vychovávať škola, naozaj som presvedčený o tom, že nie je väčšej lásky k dieťaťu, ako je láska rodiča, a to, že môžu existovať minoritné nejaké deviantné prípady, tak na to štát pozná aj zákonodarstvo, na to má, vie tieto veci riešiť, ak naozaj sú rodičia, pri ktorých to pri tej malej skupine neplatí, ale rovnako treba povedať, že nikde nie je napísané a vôbec nepredpokladám, že tomu niekto verí, že prostredie školy alebo nejaký vyučovací aparát má bližšie ku svojim, k deťom ako rodičia samotní. Takže tu treba chrániť absolútne integritu rodiny, ktorá, ktorá je základnou bunkou tejto spoločnosti a práve jej ochrana aj z pohľadu tejto výchovy, o ktorej sa tu bavíme, je úplne kľúčová, takže chcem veľmi oceniť, že tento návrh zákona prešiel, verím, že drvivou väčšinou prejde aj v druhom kole, bude to dobrý odkaz. Je to aj taká príprava, lebo vidíme, čo Progresívne Slovensko a SaS v podstate plánujú na všetkých frontoch, PS zoznamuje, že treba dôchodcom zobrať dôchodky, teda znížiť výrazne, lebo vraj ich máme najväčšie, neviem, kde oni žijú. Druhý policajný bývalý funkcionár, ktorý vždy bol politikom, Spišiak, ten rozpráva, že treba zlegalizovať kompletne drogy na Slovensku, lebo že však tak sa potom vykorení kriminalita, podľa tejto logiky očakávam, že Spišiak dôjde aj s tým, že štát by mal mať monopol na obchodovanie s bielym mäsom, však tiež nech nemá mafia iba monopol a môže to rozširovať do všetkých oblastí. Proste, choré. Tí ľudia sa, že normálne utrhli z reťaze, tú sú jedny extrémistické názory, ktoré treba izolovať na politickej scéne. Sú to ľudia, ktorí, neviem odkiaľ tieto mindráky pramenia, ale proste nemôžu mať priestor toto realizovať na našich deťoch a na našej spoločnosti. Takže verím, že tento typ zákona pôjdeme ešte ďalej a ja by som najradšej bol, keby táto forma tejto deviácie, ktorá sa tlačí do škôl, že to chcú cez tieto učebnice pretláčať sa, zastaviť úplne, ale aspoň tento zákon je prvý predpoklad, takže ja to podporím a pozývam všetkých, aby podporu tomu zákonu dali rovnako. Ďakujem. (Potlesk.)